Angel y Gogledd

Cerflun enfawr ym Mwrdeistref Fetropolitan Gateshead, Tyne a Wear, Gogledd-ddwyrain Lloegr, gan Syr Antony Gormley yw Angel y Gogledd (Saesneg: Angel of the North). Fe'i lleolir ar fryn yn Low Eighton ym mhlwyf sifil Lamesley, yn edrych dros ffyrdd A1 ac A167 a rheilffordd Prif Linell Arfordir y Dwyrain. Dechreuodd y gwaith ar y cerflun dur o angel ym 1994 ac fe'i cwblhawyd ym 1998. Mae'n sefyll 20 m (66 tr) o daldra, a'i adenydd yn 54 m (177 tr) o led. Fel llawer o waith arall y cerflunydd, mae'n seiliedig ar gast o'i gorff ei hun. Yn ôl y cerflunydd, mae gan yr angel arwyddocâd triphlyg: yn gyntaf, mae'n nodi bod glowyr wedi gweithio am ddwy ganrif o dan y safle; yn ail, mae'n nodi'r trosglwyddiad o'r oes ddiwydiannol i'r oes wybodaeth; ac yn drydydd, mae'n gweithredu fel ffocws i'n gobeithion a'n hofnau. Cyfeiriadau Dolen allanol Gwefan swyddogol